[bookmark: _GoBack]TEHNISKĀ SPECIFIKĀCIJA
Skulptūras pirmsrestaurācijas izpēte, baseina tehniskā apsekošana un atjaunošanas darbu rekomendāciju izstrāde

Pasūtītājs:  Sabiedrība ar ierobežotu atbildību "Rīgas Austrumu klīniskā universitātes slimnīca"

Objekta nosaukums un atrašanās vieta (turpmāk – Būve)
Hipokrāta iela 2, Rīga, nekustamā īpašuma kadastra nr.0100 1222 078 

1983.gadā ārstniecības iestāžu kompleksa “Gaiļezers” teritorijā ietilpstošā baseinā ar strūklakām tika ievietota tēlnieka Aivara Gulbja ar betonu pildītā 7 metrus augstā vara kaluma skulptūra “Dzīvības koks”, kas asociatīvi saistīta ar dzīvību sargājošu roku motīvu, kuras līdzīgi koka stumbram un lapotnei paceļas pāŗi cilvēka stāvam. 

1.attēls. Skulptūras un baseina atrašanās vieta 

[image: Atlikta “Gaiļezera” mediķu korupcijas lieta, jo vairāki advokāti neierodas  tiesā | LA.LV]
[image: https://asbestos.lv/wp-content/uploads/2019/07/gailezers_1.png]

2., 3. attēls. Baseins un skulptūra “Dzīvības koks” 


1. Darba uzdevums paredz:
1.1. Veikt skulptūras pirmsrestaurācijas izpēti, skulptūras un baseina (un zem tā esošo inženiertīklu) tehnisko apsekošanu, ar mērķi noteikt to tehnisko stāvokli un atbilstību turpmākai ekspluatācijai. 
1.2. [bookmark: _Hlk94266663]Veikt Skulptūras demontāžu un atsegšanu detalizētai restaurācijas darbu apjoma noteikšanai.
1.3.  Sagatavot tehniskās apsekošanas atzinumu un izvērstu restaurācijas/atjaunošanas darbu metodiku, kas izstrādāta pamatojoties uz Tehniskās apsekošanas atzinumu. 
1.4. Sniegt skulptūras un tās baseina ansambļa saglabāšanas un atjaunošanas/pārbūves rekomendācijas (t.sk. izskatot iespēju demontēt baseinu un zem tā esošos inženiertīklus un veidot "sausā tipa" strūklaku bez redzama atklāta strūklakas baseina), sniegt veicamo darbu apjomu, nepieciešamos resursus un izmaksu tāmi, kā arī rekomendācijas darbu veikšanas secībai. 
2. Tehnisko apsekošanu un rekomendāciju izstrādi nodrošināt:
2.1. attiecīgajā jomā sertificētam būvspeciālistam (fiziskai personai), kurš reģistrēts būvspeciālistu reģistrā vai būvkomersantu reģistrā reģistrētai juridiskai personai, kura nodarbina attiecīgās jomas būvspeciālistus, kuri ir atbildīgi par apsekošanas kvalitatīvu izpildi un ir apdrošinājuši savu profesionālo darbību;
2.2. attiecīgā jomā sertificētam akmens restauratoram, kuram ir vismaz 3 gadu pieredze līdzvērtīgu darbu veikšanā. 
3. [bookmark: _Hlk64967072]IZPILDĪTĀJAM pakalpojumu sniegšanas laikā nodrošināt valsts normatīvu prasību izpildi darba aizsardzībā, ugunsdrošībā un elektrodrošībā attiecībā uz pakalpojuma nodrošināšanā iesaistītajiem IZPILDĪTĀJA darbiniekiem, t.sk.:
3.1. [bookmark: _Hlk64967097]instruēt pakalpojuma izpildē iesaistītos darbiniekus darba aizsardzībā, elektrodrošībā un ugunsdrošībā;
3.2. [bookmark: _Hlk64967108]novērtēt darba vides riska faktorus darba videi un veicamajam darbam, un iepazīstināt ar šo novērtējumu darbu izpildē iesaistītos darbiniekus.
4. Tehniskās apsekošanas atzinums jāizstrādā tādas detalizācijas pakāpē, lai, pamatojies uz to, varētu nepārprotami veikt Skulptūras restaurācijas darbus un sagatavot būvniecības ieceres dokumentus baseina atjaunošanas vai pārbūves darbu veikšanai. 
5. Tehniskās apsekošanas veikšanas gaitā apsekošanas uzdevumā var tikt veikti precizējumi pēc saskaņošanas ar Pasūtītāju. Veidojot piedāvājuma cenu jāņem vērā jebkādi citi darbi, ietverot visus apsekošanas darbus, kuri ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāizvērtē visi apsekošanas darbi, kas vajadzīgi tehniskā atzinuma sastādīšanai. Nekāda papildus maksa par neuzskaitītiem darbiem netiek atzīta.
6. Pirms finanšu piedāvājuma sastādīšanas, pastāvīgi apmeklēt objektu, veikt vizuālo novērtēšanu. Pēc iepirkuma noslēgšanas iebildumi par apsekošanas uzdevuma  trūkumiem netiks pieņemti.
7. Skulptūras un baseina apsekošanu Uzņēmējam veikt par saviem līdzekļiem (pacelšanas mehānismu pielietošana (ja nepieciešams), instrumenti, iekārtas, utt. ). Piekļuvi pie objekta nodrošina Pasūtītājs.

